регистриране на дейността на потребителя;
 (3)записване в профила на данните за превозвача, упълномощените потребители, ръководителя на транспортната дейност и командированите водачи;
 (4)управление на декларациите за командироване;
 а)записване на информацията, посочена в член 1, параграф 11, буква а) от Директива (ЕС) 2020/1057;
 б)подаване на декларация за командироване, съдържаща информацията, посочена в буква а) и обхващаща минимален период от един ден до максимален период от шест месеца;
 в)изменяне на информацията в декларацията за командироване с цел актуализиране;
 г)изтегляне на копието от декларацията за командироване в електронна форма и във формат, който позволява отпечатване;
 д)подновяване на декларацията за командироване;
 е)оттегляне на декларацията за командироване;
 (5)получаване и отговор на искания за документация съгласно член 1, параграф 11, буква в) от Директива 2020/1057;
 (6)достъп и разглеждане на всички документи, представени от компетентните органи на държавата членка на установяване;
 (7)комуникация с компетентните органи на държавата членка, където е осъществено командироването;
 (8)уведомяване при затварянето на искането от компетентните органи на приемащата държава членка.
 2.Многоезичният публичен интерфейс, свързан с ИСВП, предоставя и техническите функции, които позволяват на един или повече национални органи на приемащата държава членка, които са компетентни органи по смисъла на член 5, буква е) от Регламент (ЕС) No 1024/2012, да:
 а)получават декларации за командироване;
 б)изискват документи съгласно процедурата, посочена в член 1, параграф 11, буква в) от Директива (ЕС) 2020/1057;
 в)вписват крайния резултат от оценката на спазването на правилата за командироване от страна на превозвача и да затварят искането в ИСВП.
 Член 3
 Функции, свързани с искания за документи
 1.Публичният интерфейс позволява на компетентния орган на държавата членка, където е осъществено командироването, да изиска от превозвача да изпрати документите, посочени в член 1, параграф 11, буква в), първа алинея от Директива (ЕС) 2020/1057, за период до предходните дванадесет месеца от датата на искането. Публичният интерфейс, свързан с ИСВП, позволява на превозвача да предостави исканите документи на един или повече етапи.
 2.Ако към превозвача е отправено искане да представи един или повече допълнителни документи, които не са били включени в искането, посочено в параграф 1, публичният интерфейс изчислява осемседмичния срок за представяне на документи от датата на искането за допълнителните документи.
 3.Публичният интерфейс, свързан с ИСВП, позволява превозвачът да бъде уведомен, когато приемащата държава членка иска съдействие от държавата членка на установяване.
 4.Всеки документ, качен от компетентния орган на държавата членка на установяване вследствие на искане за помощ, отправено от компетентния орган на приемащата държава членка съгласно член 1, параграф 11, буква в), втора алинея от Директива (ЕС) 2020/1057, е видим в профила на превозвача.
 5.Публичният интерфейс позволява превозвачът да бъде уведомен за затварянето на искането за документи с посочване на крайния резултат, след като изисканите документи бъдат проверени от националните органи.
 Исканията за документи, които не са били затворени от отправилия ги компетентен орган на приемащата държава членка, се затварят автоматично 24 месеца след датата на искането.
 Член 4
 Функции, свързани със съхранението на данни
 1.Публичният интерфейс, свързан с ИСВП, позволява заличаването на всички данни, съхранявани в него, и на профилите на превозвачите, когато тези данни вече не са необходими за целите, за които са